b'\n_START_ARTICLE_\nLibeli\xc4\x8de\n_START_SECTION_\nUmetnostni spomeniki\n_START_PARAGRAPH_\nCerkev sv. Martina, ki se v starih zapisih prvi\xc4\x8d omenja leta 1106 in 1154 \xc5\xbee kot sede\xc5\xbe \xc5\xbeupnije, izlo\xc4\x8dene iz pra\xc5\xbeupnije Pliberk, je v prvotni obliki verjetno nastala \xc5\xbee v predromanski obliki. Stavba je bila ve\xc4\x8dkrat prezidana, najbolj v 2. polovici 18. stoletja. Pri obnovi 1984 so na ju\xc5\xbenem pro\xc4\x8delju odkrili staro zidavo in romansko okence. Ob obnovi 1986 pa so dodatno odkrili \xc5\xa1e polkro\xc5\xbeno sklenjen portal in dvoje zgodnjegotskih okenc.\n_START_SECTION_\nNOB\n_START_PARAGRAPH_\nBataljon VDV za Koro\xc5\xa1ko, ki se je v Libeli\xc4\x8dah pripravljal za napad na okupatorjevo postojanko, se je 23. julija 1944 zadr\xc5\xbeeval na Sabodinovi doma\xc4\x8diji, tam so ga v ve\xc4\x8dernih urah zaradi izdaje presenetili nem\xc5\xa1ki policisti in gestapovci, pobili 6-\xc4\x8dlansko dru\xc5\xbeino ter za\xc5\xbegali hi\xc5\xa1o in gospodarska poslopja.'